**projektas**

**reg. Nr. T-134**

**2.14.darbotvarkės klausimas**

**Pasvalio rajono savivaldybės taryba**

**Sprendimas**

**DĖL NEKILNOJAMŲJŲ DAIKTŲ PIRKIMO PASVALIO RAJONO SAVIVALDYBĖS NUOSAVYBĖN**

2021 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 8, 12 ir 28 punktu, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“ (su visais aktualiais pakeitimais), Nekilnojamųjų daiktų pirkimo Pasvalio rajono savivaldybės vardu tvarkos aprašu, patvirtintu Pasvalio rajono savivaldybės tarybos 2020 m. balandžio 6 d. sprendimu Nr. T1-77 „Dėl Nekilnojamųjų daiktų pirkimo Pasvalio rajono savivaldybės vardu tvarkos aprašo patvirtinimo“, ir atsižvelgdama į Pasvalio rajono savivaldybės administracijos direktoriaus 2021 m. balandžio 12 d. įsakymu Nr. DV-209 „Dėl gyvenamųjų patalpų pirkimo komisijos sudarymo ir jos darbo reglamento patvirtinimo“ sudarytos Negyvenamųjų patalpų pirkimo komisijos 2021 m. birželio 7 d. protokolą Nr. 5, Pasvalio rajono savivaldybės taryba nusprendžia:

1. Pirkti Pasvalio rajono savivaldybės nuosavybėn:

1.1. negyvenamąsias patalpas, esančias Stoties g. 2, Daujėnų mstl., Pasvalio r. sav. (unikalus Nr. 6796-8004-1019:0002, bendras plotas – 30,08 kv. m), iš akcinės bendrovės Lietuvos paštas už 600 Eur;

1.2. negyvenamąsias patalpas, esančias Žalgirio g. 16-1, Krinčino mstl., Pasvalio r. sav. (unikalus Nr. 6799-2001-4016, bendras plotas – 54,03 kv. m), iš akcinės bendrovės Lietuvos paštas už 1 100 Eur;

1.3. 5600/41737 dalį negyvenamųjų patalpų, esančių Kultūros g. 1, Vaškų mstl., Pasvalio r. sav. (unikalus Nr. 6798-1003-8011, bendras plotas – 56,00 kv. m), iš akcinės bendrovės Lietuvos paštas už 1 200 Eur;

1.4. negyvenamąsias patalpas, esančias Vytauto g. 9, Saločių mstl., Pasvalio r. sav. (unikalus Nr. 6797-2006-1018:0001, bendras plotas – 47,01 kv. m), iš akcinės bendrovės Lietuvos paštas už 1 000 Eur.

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto pirkimo sutartis.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus specialistė Živilė Kripaitienė

2021-06-07

Suderinta DVS Nr. RTS-137

Pasvalio rajono savivaldybės tarybai

**AIŠKINAMASIS RAŠTAS**

**DĖL NEKILNOJAMŲJŲ DAIKTŲ PIRKIMO PASVALIO RAJONO SAVIVALDYBĖS NUOSAVYBĖN**

2021-06-07

Pasvalys

1. **Problemos esmė.**

Vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“ (su visais aktualiais pakeitimais), Pasvalio rajono savivaldybės administracijos direktorius, atsižvelgdamas į Negyvenamųjų patalpų pirkimo komisijos sprendimą dėl laimėjusio kandidato, teikia Pasvalio rajono savivaldybės tarybai tvirtinti sprendimo pirkti gyvenamąsias patalpas Pasvalio rajono savivaldybės nuosavybėn projektą.

1. **Kokios siūlomos naujos teisinio reguliavimo nuostatos ir kokių rezultatų laukiama.**

Ketinamos pirkti negyvenamosios patalpos, esančios Stoties g. 2, Daujėnų mstl., Pasvalio r. sav. (unikalus Nr. 6796-8004-1019:0002, bendras plotas – 30,08 kv. m); negyvenamosios patalpos, esančios Žalgirio g. 16-1, Krinčino mstl., Pasvalio r. sav. (unikalus Nr. 6799-2001-4016, bendras plotas – 54,03 kv. m); 5600/41737 dalis negyvenamųjų patalpų, esančių Kultūros g. 1, Vaškų mstl., Pasvalio r. sav. (unikalus Nr. 6798-1003-8011, bendras plotas – 56,00 kv. m); negyvenamosios patalpos, esančios Vytauto g. 9, Saločių mstl., Pasvalio r. sav. (unikalus Nr. 6797-2006-1018:0001, bendras plotas – 47,01 kv. m) (toliau – patalpos) šiuo metu nuosavybės teise priklauso akcinei bendrovei Lietuvos paštas. Pastatų, kuriuose yra siūlomos pirkti patalpos, didžioji dalis nuosavybės teise priklauso Pasvalio rajono savivaldybei. Pasvalio rajono savivaldybei priklausančiose patalpose šiuo metu yra Pasvalio rajono savivaldybės administracijos Daujėnų, Krinčino, Saločių ir Vaškų seniūnijos.

Sprendimo projekte nurodytos:

\* negyvenamosios patalpos, esančios Stoties g. 2, Daujėnų mstl., Pasvalio r. sav., perkamos Pasvalio rajono savivaldybės nuosavybėn už 600 Eur. Nepriklausomi turto vertintojai jas įvertino – 1 610 Eur;

\* negyvenamosios patalpos, esančios Žalgirio g. 16-1, Krinčino mstl., Pasvalio r. sav., perkamos Pasvalio rajono savivaldybės nuosavybėn už 1 100 Eur. Nepriklausomi turto vertintojai jas įvertino – 3 010 Eur;

\* 5600/41737 dalis negyvenamųjų patalpų, esančių Kultūros g. 1, Vaškų mstl., Pasvalio r., perkamos Pasvalio rajono savivaldybės nuosavybėn už 1 200 Eur. Nepriklausomi turto vertintojai jas įvertino – 3 080 Eur;

\* negyvenamosios patalpos, esančios Vytauto g. 9, Saločių mstl., Pasvalio r. sav., perkamos Pasvalio rajono savivaldybės nuosavybėn už 1 000 Eur. Nepriklausomi turto vertintojai jas įvertino – 2 570 Eur.

**3. Skaičiavimai, išlaidų sąmatos, finansavimo šaltiniai**. Nekilnojamasis turtas būtų perkamas iš Savivaldybės biudžeto asignavimų, skirtų Pasvalio rajono savivaldybės administracijai.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus specialistė Živilė Kripaitienė